Chránená krajinná oblasť Šumava

Chránená krajinná oblasť Šumava bola vyhlásená Ministerstvom školstva a kultúry 27. decembra 1963 na rozlohe 168 654 ha. V roku 1975 Ministerstvo kultúry ČSR upravilo podmienky ochrany prírody v tomto území. V marci roku 1991 vyhlásila vláda ČR Národný park Šumava vo vnútri doterajšej CHKO. Tým sa vlastne CHKO stala ochrannou zónou Národného parku a súčasne spravuje i ďalšie cenné partie Šumavy – ako je Královský hvozd s Černým a Čertovým jazerom a Boubín, ktoré sa rozhodnutím politikov do národného parku Šumava nedostali. Organizačne je správa CHKO začlenená do správy Národného parku, čo je pre spoločnú previazanosť činností výhodné. Jednotlivé pracoviská CHKO sú v Nýrsku, Kašperských Horách, Vimperku a Hornej Planej, hlavným sídlom správy CHKO je Sušice. CHKO Šumava podobne ako Národný park Bavorský les chráni kultúrne vysoko hodnotnú krajinu, kde sa ochrana prírody prelína s ľudskými aktivitami. Rozdiel je v tom, že CHKO disponuje väčšími, v zákonoch zakotvenými právomocami, zatiaľ čo Bavorský prírodný park pracuje viac na základe dobrovoľnosti a občianskeho uvedomenia. Rozloha CHKO Šumava nepokrytá územím národného parku je 99 624 ha. V tejto rozlohe je zahrnutých 27,4 % poľnohospodárskej pôdy (27 297 ha, z toho orná 9 tisíc ha, lúky a pastviny 11 tisíc ha), 57,6 % lesné pôdy (57 383 ha) a 0,4 % zastavané pôdy (399 ha). Pralesovité zvyšky porastov zaujímajú cca 0,6 % rozlohy CHKO, ostatné plochy a sukcesné štádiá cca 15% plochy. Rozpätie nadmorských výšok sa pohybuje od 498 m (Víteň) do 1 362 m (Boubín). Počet obyvateľov je cca 21 000 (t. j. asi 22 obyv. /km²)a počet evidovaných domov cca 4 500. Maloplošné chránené územia Zaisťujú dlhodobú ochranu výnimočných biotopov a garanciu ich dlhodobého monitorovania. V zásade je možné ich rozlíšiť na 3 rozdielne kategórie: 1. Pralesy a prírodné nepozmenené mokrade – Boubínský prales, Velká niva, Zátoňská hora a iné, na ktorých sa sleduje samovoľné chovanie prirodzených lesov. 2. Samovoľne vzniknuté lesy a druhotné mokrade – Chřepice, Velké Bahno, Pravětínská lada, Nebe, určené k sledovaniu samovoľného nástupu lesa a priestorovej flexibility rastlinných druhov ovplyvňovaných týmto lesom. 3. Lokality ochrany výnimočných druhov – Blanice, Pod Popelní horou, Vyšný a podobne, zaisťujúce ochranu ohrozených alebo typických druhov živočíchov alebo rastlín. Národné prírodné rezervácie Bílá Strž (1972 – 79,02 ha) Boubínský prales (1858 – 677,33 ha) Černé a Čertovo jezero (1911 – 174,86 ha) Velká Niva (1989 – 120,31 ha) Prírodné rezervácie Amálino údolí (1994 – 80,93 ha) Čertova stráň (1992 – 20,34 ha) Datelovská strž (2003 – 5,78 ha) Hamižná (1995 – 14,89 ha) Chřepice (1994 – 16,89 ha) Kepelské mokřady (1995 – 67,93 ha) Kyselovský les (1995 – 6,79 ha) Lakmal (2003 – 41,08 ha) Losenice (1998 – 2,70 ha) Losenice II (2008 – 13,27 ha) Městišťské rokle (1994 – 168,91 ha) Milešický prales (1989 – 8,29 ha) Na Mokřinách Na soutoku (2003 – 28,22 ha) Nebe (1995 – 13,89 ha) Niva Horského potoka Otovský potok Páteříková Huť (2003 – 7,04 ha) Prameniště (1994 – 335,27 ha) Pravětínská Lada (2000 – 49,32 ha) Rašeliniště Borková (1995 – 47,48 ha) Svobodova niva (1996 – 8,61 ha) Zátoňská hora (1989 – 49,29 ha) Zelenský luh (2003 – 16,65 ha) Zhůřská pláň (2000 – 131,94 ha) Zhůřský lom (1999 – 0,75 ha) Prírodné pamiatky Blanice (národná prírodná pamiatka) (1989 – 294,68 ha) Házlův kříž (1992 – 51 ha) Jasánky (1992 – 105,20 ha) Jilmová skála (1985 – 8,12 ha) Královský hvozd (1991 – 2 020,85 ha) Lipka (1933 – 0,96 ha) Křišťanov – Vyšný (1989 – 4,41 ha) Malý Polec (1982 – 11,20 ha) Multerberské rašeliniště (1992 – 9,12 ha), s pravidelným výskytom losa obyčajného Pasecká slať (2000 – 89,55 ha) Pestřice (1992 – 106,58 ha) Pod Popelní horou (1985 – 6,10 ha) Poušť (1992 – 47,16 ha) Pramenisko Hamerského potoka (1992 – 54,83 ha) Račínská prameniště (1992 – 123,27 ha) Rašelinisko Kyselov Spáleniště Svatý Tomáš (1992 – 53,05 ha) Velké Bahno (1992 – 85,76 ha) Iné projekty Commons ponúka multimediálne súbory na tému Chránená krajinná oblasť Šumava Externé odkazy Správa NP a CHKO Šumava Zdroj Tento článok je čiastočný alebo úplný preklad článku Chráněná krajinná oblast Šumava na českej Wikipédii.